b'\n_START_ARTICLE_\nDigital postkasse\n_START_PARAGRAPH_\nEn digital postkasse blir brukt av det offentlige for \xc3\xa5 kommunisere digitalt med privatpersoner og med n\xc3\xa6ringslivet. Informasjon og meldinger blir kryptert (ende-til-ende-kryptering) og sendt til en digital postkasse p\xc3\xa5 en m\xc3\xa5te som er sikret mot innsyn. Innbyggerne kan reservere seg mot \xc3\xa5 motta post digitalt og fortsette \xc3\xa5 f\xc3\xa5 post fra det offentlige p\xc3\xa5 papir.\n_START_SECTION_\nNorge\n_START_PARAGRAPH_\nI Norge kan innbyggerne velge mellom to postkasser: Digipost fra Posten Norge AS og e-Boks fra Nets og PostNord. Postkassene er likestilte og tilfredsstiller strenge krav til sikkerhet._NEWLINE_Det offentlige informerer innbyggerne om digital postkasse, hvordan man skaffer seg en digital postkasse og hvordan man kan reservere seg, p\xc3\xa5 nettstedet Norge.no._NEWLINE_Per 2018 hadde 1,8 millioner av Norges innbyggere registrert seg for digital postkasse, men ett av fire brev som blir levert til digital postkasse \xc3\xa5pnes ikke. Altinn  er en tjeneste som det offentlige bruker for sikker sending og mottak av meldinger og en rekke andre funksjoner.'